ആലപ്പുഴ ദേശീയപാതയില് ഗതാഗതം സ്തംഭിച്ചു മണിക്കൂറുകളായി വാഹനങ്ങള് കുടുങ്ങിക്കിടക്കുന്നു ആലപ്പുഴ: ആലപ്പുഴ ദേശീയപാതയില് ഗതാഗതം സ്തംഭിച്ചു. തോട്ടപ്പള്ളി സ്പില്വേയുടെ അറ്റകുറ്റപ്പണിയുമായി ബന്ധപ്പെട്ടാണ് ഗതാഗതം സ്തംഭിച്ചത്. രണ്ട് മണിക്കൂറായി ദേശീയ പാതയില് വാഹനങ്ങള് നിര്ത്തിയിട്ടിരിക്കുകയാണ്. സ്പില്വേയുടെ ഷട്ടര് തകരാര് പരിഹരിക്കാനുള്ള പ്രവര്ത്തനങ്ങള് പുരോഗമിക്കുന്നതിനിടെയാണ് ഗതാഗത സ്തംഭനവും ഉണ്ടായത്. ഗതാഗതക്കുരുക്കില്പ്പെട്ട് വാഹനങ്ങള് കിലോമീറ്ററോളം റോഡില് കിടക്കുകയാണ്. ദേശീയ പാതയിലേക്ക് പ്രവേശിക്കുന്ന മറ്റ് റോഡുകളിലും വാഹനങ്ങള് കുടുങ്ങിക്കിടക്കുന്നുണ്ട്. രോഗികളുമായി എത്തിയ ആംബുലന്സും ഗതാഗതക്കുരുക്കില് കുടുങ്ങി. ജനം ഇടപെട്ടാണ് ആംബുലന്സുകള് കടത്തിവിട്ടത്. കൃത്യമായ മുന്നറിയിപ്പില്ലാതെയാണ് സ്പില്വേയുടെ അറ്റകുറ്റപ്പണി ആരംഭിച്ചത്. ഈ സമയത്ത് അറ്റകുറ്റപ്പി നടത്തുന്നതിനുള്ള വിശദീകരണം അധികൃതര് നല്കുന്നില്ല. പൊലീസ് സ്ഥലത്തെത്തി ഗതാഗതക്കുരുക്ക് പരിഹരിക്കാനുള്ള നടപടികള് ആരംഭിച്ചിട്ടുണ്ട്.